Diari Oficial de la Generalitat Valenciana


Sumari del DOGV 7108, del 11-09-2013 (2013/8711)

RESOLUCIÓ d'1 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago Vera de Estenas.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7108

Data del DOGV
:   11-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8711


Data del document
:   01-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'1 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de protecció de la denominació d'origen Pago Vera de Estenas. [2013/8711]  
El 29 de desembre de 2009, l'entitat Compañía Vinícola del Campo de Requena, SL, va presentar davant de la Conselleria d'Agricultura, Pesca i Alimentació una sol·licitud de protecció de la denominació d'origen Pago Vera de Estenas.  
Amb data 29 d'abril de 2013, es va publicar en el Boletín Oficial del Estado número 102 l'anunci de la Direcció General d'Empreses Agroalimentàries i Pesca de la Conselleria de Presidència i Agricultura, Pesca, Alimentació i Aigua de la Generalitat, per mitjà del qual es publicava la sol·licitud de protecció dels vins amb denominació d'origen Pago Vera de Estenas i, al seu torn, s'establia un termini de dos mesos per a presentar l'oposició al registre, de conformitat amb el que preveu el paràgraf 2n de l'apartat 3 de l'article 118 septies del Reglament (CE) número 1234/2007, pel qual es crea una organització comuna de mercats agrícoles.  
D'acord amb l'article 15.2 del Reial Decret 1335/2011, de 3 d'octubre, una vegada resolt el procediment d'oposició, la comunitat autònoma competent ha d'adoptar una resolució sobre el procediment d'oposició i la decisió favorable al registre, amb la publicació corresponent, en este cas en el Diari Oficial de la Comunitat Valenciana.  
Transcorreguts més de dos mesos des de la data de publicació de la sol·licitud de protecció de la denominació d'origen Pago Vera de Estenas sense que s'haja presentat una declaració degudament motivada sobre la impugnació de la protecció proposada per una persona física o jurídica que tinga un interés legítim i residisca o estiga establida a Espanya, i atés que esta Conselleria considera que la sol·licitud presentada complix les condicions i els requisits establits en el Reglament (CE) número 1234/2007, del Consell, i en el de 22 d'octubre de 2007, pel qual es crea una organització comuna de mercats agrícoles. D'acord amb el que preveu l'apartat 5 de l'article 118 septies de l'esmentat Reglament (CE) número 1234/2007, del Consell, i en exercici de les competències que atribuïx a esta Conselleria l'article 3 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat (DOCV 6919, del 10.12.2012), vista la proposta de la directora general d'Empreses Agroalimentàries i Pesca, i en l'exercici de les funcions que tinc atribuïdes d'acord amb el que establix l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable perquè la denominació d'origen Pago Vera de Estenas siga protegida, una vegada comprovat que complix els requisits del Reglament (CE) número 1234/2007, del Consell, de 22 d'octubre de 2007, pel qual es crea una organització comuna de mercats agrícoles, i la resta de disposicions adoptades per a la seua aplicació.  
  
Segon  
Publicar la versió del plec de condicions i del document únic en què s'ha basat esta decisió favorable en la pàgina web de la Conselleria de Presidència i Agricultura, Pesca, Alimentació i Aigua:  
  
  
  
Tercer  
Esta resolució tindrà efectes des del dia de la publicació en el Diari Oficial de la Comunitat Valenciana.  
  
Contra este acte, que posa fi a la via administrativa, pot interposar-se potestativament un recurs de reposició davant del conseller de Presidència i Agricultura, Pesca, Alimentació i Aigua en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptador des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 1 d'agost de 2013.- El conseller: José Císcar Bolufer.